Ministerstvo školstva Slovenskej republiky

Sekcia vedy a techniky
Oddelenie bilaterálnej spolupráce a  medzinárodných organizácií

Agentúra na podporu výskumu a vývoja  (APVV)
Odbor medzinárodnej  spolupráce, 
Oddelenie mnohostrannej a bilaterálnej spolupráce

––––––––––––––––––––––––––––––––––––––––––––––––––––––––-

Bilaterálna vedecko - technická spolupráca medzi Slovenskou republikou a Bulharskou  republikou

v rámci „Dohody medzi vládou Slovenskej republiky a vládou Bulharskej republiky o vedecko - technickej spolupráci “, 
podpísanej dňa 1. decembra 2005 v Sofii

Výzva na podávanie projektov
pre bilaterálnu vedecko-technickú spoluprácu medzi Slovenskou republikou a Bulharskou  republikou  na roky 2007 – 2008

Konečný termín pre podávanie projektov:  15. 08. 2006

Ministerstvo školstva Slovenskej republiky, Oddelenie bilaterálnej spolupráce a medzinárodných organizácií a Agentúra na podporu výskumu a vývoja, Odbor medzinárodnej spolupráce (APVV, Oddelenie mnohostrannej a bilaterálnej spolupráce) v spolupráci s Ministerstvom školstva a vedy Bulharskej republiky vyzýva členov vedecko – výskumnej komunity Slovenskej republiky a Bulharskej republiky predložiť spoločné návrhy výskumných projektov v rámci bilaterálneho programu spolupráce na roky 2007  - 2008. 

Tento program je v rámci uzatvorenej Dohody medzi vládou Slovenskej republiky a  vládou Bulharskej  republiky, ktorá bola podpísaná dňa 1. decembra  2005 v Sofii. 

Podmienky súčasnej “Výzvy” boli dohodnuté zástupcami zmluvných strán (MŠ SR a  MŠV BR)  a potvrdené v prijatom Protokole zo 7. zasadnutia Zmiešanej medzivládnej slovensko-bulharskej komisie pre obchodno-hospodársku a vedecko-technickú spoluprácu, ktoré sa konalo v Bratislave v dňoch 22. - 23.mája 2006. 

Vyzývame týmto všetky subjekty v oblasti vedy a techniky, vrátane univerzít a vysokých škôl, vedecko-výskumných inštitúcií, vedeckých asociácií a ďalších organizácií zo Slovenskej republiky a  Bulharskej  republiky  na podanie spoločných návrhov projektov v oblasti spoločného záujmu. Zmyslom podpory a financovania týchto projektov je stimulovanie novej spolupráce, ktorá vyplynie zo spoločných projektov v rámci národných, ale najmä európskych podporných programov.

Základom programu bilaterálnej spolupráce sú nasledovné kritériá:

-	Návrhy musia byť predložené naraz v oboch krajinách
-	Vybrané projekty budú spoločne financované
-	Hlavným cieľom riešenia bilaterálnych projektov je podpora mobility vedcov oboch krajín

Oblasti spoločného záujmu:

Dohodnuté prioritné  výskumné oblasti, ktoré pokrýva súčasná výzva boli dohodnuté  nasledovne:

-	Rozvoj informačnej spoločnosti
-	Kvalita života, životné prostredie
-	Poľnohospodárstvo a biotechnológie
-	Progresívne technológie, nové materiály a energie
-	Spoločenské a humanitné vedy v prospech vytvorenia globálnej „Európskej spoločnosti“

Je nevyhnutné rešpektovať potrebu užívateľsko-orientovaných aplikácií podľa výsledkov projektu. Priorita bude daná návrhom so zapojenými (alebo prejavujúcimi záujem) priemyselnými organizáciami do realizácie projektov.

Podávanie návrhov projektov.
Dátum vyhlásenia výzvy je 15. 06. 2006 a dátum ukončenia je  15. 08. 2006. Po tomto termíne bude výzva ukončená. Termín na evalváciu projektov je na každej strane od 15. 08. do 15. 10. 2006.

Projekty môžu podávať vedci a výskumníci (tímy) z univerzít, technických ústavov, výskumných centier, ako aj zo súkromných a verejných inštitúcií.
Návrhy projektov musia byť jasné a založené na spoločných záujmoch spolupracujúcich tímov. Vítané sú návrhy, zahrňujúce participáciu súkromných spoločností.

Trvanie riešenia spoločných projektov je obdobie 2 rokov (v odôvodnených prípadoch 3 roky), s najskorším termínom začatia riešenia 01. 02. 2007.  Počas  konania 1. zasadnutia Spoločnej komisie pre VTS, ktoré sa uskutoční v Bratislave v štvrtom štvrťroku (podľa dohody najneskôr v novembri) 2006 bude uskutočnený výber spoločných projektov, ktorých riešenie budú obidve strany podporovať počas  obdobia trvania projektu.

Návrhy projektov musia byť podané v slovenskom a v anglickom jazyku (v bulharskom a  v anglickom jazyku v Bulharskej republike), na priložených formulároch, podľa predpísaných náležitostí. Projekty sa podávajú v jednom exemplári (fyzicky) na adresu:

Agentúra na podporu výskumu a vývoja 
Odbor medzinárodnej spolupráce
Ooddelenie mnohostrannej a bilaterálnej spolupráce  
Mýtna 23 
811 07  Bratislava 

a musia byť odoslané aj v elektronickej forme (e-mailom, alebo na diskete, resp. CD nosiči) na e-mailovú adresu:
bulharsko@apvv.sk najneskôr do 15. 08. 2006, 
kontaktnou osobou je  Marek Rajman.

Návrhy projektov sa podávajú zároveň v oboch krajinách, na APVV a na  Ministerstvo školstva a vedy  Bulharskej  republiky.
Návrhy projektov musia obsahovať:
•	CV riešiteľov projektu
•	Požadované finančné náklady od APVV na celú dobu riešenia
•	Doteraz zabezpečené zdroje financovania
•	Podpisy zodpovedných riešiteľov a podpisy štatutárnych zástupcov oboch zúčastnených organizácií
•	Charakteristiku projektu podľa priloženej osnovy

Len kompletné návrhy so všetkými vyššie vymenovanými náležitosťami dodané do 15. 08. 2006  budú zaradené do hodnotiaceho procesu.
Len spoločné návrhy, podané zároveň v Slovenskej republike a v Bulharskej republike môžu byť finančne podporené.

Pravidlá financovania: 

Výdavky na mobilitu, vyplývajúce z implementácie programov a projektov (krátkodobé pobyty do dvoch týždňov, alebo dlhodobé pobyty – od 2 týždňov do 3 mesiacov) budú pokryté nasledovne:

1.	Vysielajúca strana bude hradiť medzinárodnú dopravu medzi vysielajúcimi a prijímajúcimi inštitúciami

2.	Prijímacia strana bude hradiť náklady na pobyt a miestnu dopravu, nevyhnutnú  pre plnenie programov a riešenie projektov.

Výskumné aktivity v rámci samotných projektov budú financované podľa vnútorných pravidiel v každej krajine.

Financovanie bude poskytované podľa schváleného  rozpočtu Ministerstva školstva Slovenskej republiky prostredníctvom APVV počas trvania riešenia projektu.

Pokrytie nákladov v Slovenskej republike sa uskutoční podľa schváleného rozpočtu na bilaterálnu medzinárodnú vedecko-technickú spoluprácu na roky  2007, 8 (9). 

Hodnotenie projektov
Projekty budú vybraté na základe princípov konkurencie medzi prihlásenými organizáciami.
Po ukončení procesu podania  spoločného projektu každým z partnerov vo svojej krajine zodpovednej inštitúcii, nasleduje interná hodnotiaca procedúra v každej krajine.
Pri hodnotení projektov v APVV (národnej úrovni) budú uplatňované nasledovné kritériá:

I.	Vedecké a aplikačné ciele projektu (max. 60 bodov)
-	Dôležitosť projektu v danej VT oblasti a relevantnosť k príslušnej priorite (max. 10 bodov)
-	Originálnosť projektu na národnej a medzinárodnej úrovni (max. 10 bodov)
-	Formálne spracovanie návrhu a ciele projektu (max. 10 bodov)
-	Oprávnenosť navrhovanej spolupráce a vytvorenie multilaterálnej siete (max. 10 bodov)
-	Aktuálnosť a vhodnosť navrhovaných metód (max. 10 bodov)
-	Potenciálny socio-ekonomický a vedecký prínos výsledkov pre spoločnosť (max. 10 bodov)

II.	Expertíza vedúceho projektu (max. 20 bodov)
-	Profesionálna odbornosť (max. 15 bodov)
-	Infraštruktúra pracoviska (max. 5 bodov)

          Maximálny počet bodov:  80 bodov

Spoločný výber  návrhov projektov zmiešanou medzinárodnou komisiou bude založený na výsledkoch hodnotiaceho procesu v každej krajine a bude uskutočnený podľa nasledovných kritérií:

1.	Relevantnosť k  príslušnému programu financovania
2.	Stimulatívnosť nového bilaterálneho projektu
3.	Multilaterálna sieť pre efektívnu spoluprácu (networking)
4.	Kvalita a originalita výskumného prístupu
5.	Kvalifikácia žiadateľa
6.	Podpora mladých vedcov
7.	Aplikačný potenciál a podporná infraštruktúra

Informácie a konzultácie o formách a spôsobe podávania projektov poskytne v Bulharskej  republike pani Marina Borisova,  Ministerstvo školstva, a vedy  Bulharskej republiky, štátny expert, vedecká nadácia, 2A, Dondukov Blvd., 1000 Sofia, Bulharsko, TF.: + 359/2/9217649, Fax.: ++359 2/981 14 04,  e-mail: bmarina@minedu.government.bg.
 
V Slovenskej republike informácie poskytuje: Odbor medzinárodnej spolupráce, vedúca oddelenia mnohostrannej a bilaterálnej spolupráce  RNDr. Soňa Ftáčniková, CSc. (telefón.: 572 045 02, fax: 572 045 99, e-mail: ftacnik@apvv.sk).

Na Ministerstve školstva Slovenskej republiky informácie poskytuje  Ing. Soňa Straková, hlavný štátny radca, koordinátorka zodpovedná za spoluprácu s Bulharskou republikou, tel.: 02/69 202 212, fax: 02/ 69 202 203, e-mail: sona.strakova@minedu.sk. Ministerstvo školstva SR bude organizátorom prvého zasadnutia Spoločnej komisie pre vedecko-technickú spoluprácu, ktoré sa uskutoční najneskôr v novembri 2006 v Bratislave.